
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2027 

18 Νοεμβρίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΠΟΛΙΤΙΣΤΙΚΗΣ ΟΛΥΜΠΙΑ¬ 
ΔΑΣ» και κύρωση του οργανισμού αυτού. 1 

ΑΠΟΦΑΣΕΙΣ 

Διαπίστωση αυτοδίκαιης κατάργησης οργανικών θέ¬ 
σεων των κλάδων ΤΕ3 Λογιστικού, ΔΕΙ Διοικητικού 


και ΥΕ1 Κλητήρων του ΥΠΠΟ. 2 

Σύσταση-Συγκρότηση Κοινού Υπηρεσιακού Συμβουλί¬ 
ου των Ν.Π.Δ.Δ. «Ε.Σ. Παγκρήτιο Ηρακλείου - Ε.Σ. 

Ηρακλείου Ελευθερίας». 3 

Σύσταση Δημοτικής Επιχείρησης Πολιτισμού - Επικοι¬ 
νωνίας - Κοινωνικής Πρόνοιας Πτολεμαΐδας 
(Δ.Ε.Π.Ε.ΚΟ.Π.Π.) Ν. Κοζάνη. 4 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΠΟΛΙΤΙΣΤΙΚΗΣ ΟΛΥΜΠΙΑΔΑΣ» και 
κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 8017/2.9.1998 πράξη του συμβολαιογρά¬ 
φου Αθηνών Γεωργ. Στεφανάκου, με την οποία οι Ευάγ¬ 
γελος Βενιζέλος, Χουάν Αντόνιο Σάμαρανκ και Φεντερίκο 
Μαγιόρ σύστησαν κοινωφελές ίδρυμα με την επωνυμία 
«Ίδρυμα Πολιτιστικής Ολυμπιάδας» και με έδρα την Ολυ¬ 
μπία του νομού Ηλείας. 

2. Τις διατάξεις των άρθρων: α) 95 και 98 του ΑΝ 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 23.11.1998 γνωμοδότηση του Συμβουλίου 
Εθνικών Κληρ/των. 

4. Την αριθ. 1107147/1239/006Α/4.10.1996 απόφαση 
του Πρωθυπουργού και του Υπουργού Οικονομικών με 
την οποία ανατέθηκαν αρμοδιότητες στον Υφυπουργό Οι¬ 
κονομικών (ΦΕΚ 922/Β'). 


Με πρόταση του Υπουργού Πολιτισμού και του Υφυ¬ 
πουργού Οικονομικών, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με 
την επωνυμία «Ίδρυμα Πολιτιστικής Ολυμπιάδος», η οποία 
έγινε από τους Ευάγγελο Βενιζέλο, Χουάν Αντόνιο Σάμα¬ 
ρανκ και Φεντερίκο Μαγιόρ με την αριθ. 8.017/2.9.1998 πρά¬ 
ξη του συμβολαιογράφου Αθηνών Γεωργ. Στεφανάκου. 

Το Ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Πολιτισμού και διέπεται από τις διατά¬ 
ξεις της παραπάνω συστατικής του πράξης, του παρακάτω 
οργανισμού, του ΑΝ 2039/1939 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσε¬ 
ρα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «Ίδρυμα Πολιτιστικής Ολυμπιάδας». 

Άρθρο 1 

Μορφή-Επωνυμία-Έδρα-Σφραγίδα 

1. Το κοινωφελές ίδρυμα με την επωνυμία «Ίδρυμα Πο¬ 
λιτιστικής Ολυμπιάδας», που συστήθηκε από τους Ευάγ¬ 
γελο Βενιζέλο, Χουάν Αντόνιο Σάμαρανκ και Φεντερίκο 
Μαγιόρ με την αριθ. 8.017/2.9.1998 πράξη του συμβολαι¬ 
ογράφου Αθηνών Γεωργ. Στεφανάκου, αποτελεί νομικό 
πρόσωπο ιδιωτικού δικαίου και διέπεται από τις διατάξεις 
της παραπάνω συστατικής πράξης, του παρόντος οργα¬ 
νισμού, του ΑΝ 2039/1939, όπως κάθε φορά ισχύει ο νό¬ 
μος αυτός και των διαταγμάτων που εκδόθηκαν ή θα εκ¬ 
δοθούν σε εκτέλεση του νόμου τούτου. 

2. Έδρα του ιδρύματος είναι η Ολυμπία του νομού Ηλεί¬ 
ας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοπός του Ιδρύματος είναι η οργάνωση και υποστήρι- 

ξη του θεσμού της «Πολιτιστικής Ολυμπιάδας». Η «Πολι¬ 
τιστική Ολυμπιάδα» συγκροτείται ως δέσμη πολιτιστικών 
εκδηλώσεων και γεγονότων που εκφράζουν τον πλούτο 
και την πολυμορφία της παγκόσμιας πολιτιστικής κλη¬ 
ρονομιάς καιτης σύγχρονης πολιτιστικής δημιουργίας σε 
διεθνές επίπεδο. Οι εκδηλώσεις αυτές εκτυλίσσονται στο 
χρονικό διάστημα μεταξύ δύο Ολυμπιακών Αγώνων (Ολυ¬ 
μπιάδα) και κινούνται γύρω από τους άξονες του πολιτι¬ 
σμού της ειρήνης, του πολιτισμού της κοινωνικής συνο¬ 
χής, του πολιτισμού της κοινωνίας της πληροφορίας και 
του πολιτισμού ως γέφυρας μεταξύ παράδοσης και και¬ 
νοτομίας. 

Για την υλοποίηση του σκοπού αυτού, το ίδρυμα ιδίως 
διοργανώνει συναντήσεις, οργανώνει πολιτιστικές εκδη¬ 
λώσεις, προβαίνει σε εκδόσεις και άλλες μορφές επικοι¬ 
νωνίας, συνεργάζεται με άλλους φορείς που έχουν ανά¬ 
λογους σκοπούς ή δραστηριοποιούνται γενικώς γύρω 
από τα θέματα της Πολιτιστικής Ολυμπιάδας και αναλαμ¬ 
βάνει κάθε άλλη σχετική ή αναγκαία πρωτοβουλία. 

Αρθρο 3 

Περιουσία-Πόροι 

1. Περιουσία του Ιδρύματος αποτελεί το ποσό των πε¬ 
νήντα εκατομμυρίων (50.000.000) δραχμών. 

2. Πόροι του Ιδρύματος είναι: 

Α) Οι συνδρομές, επιχορηγήσεις και κάθε είδους ενι¬ 
σχύσεις από Ελληνικά ή αλλοδαπά νομικά πρόσωπα δη¬ 
μοσίου ή ιδιωτικού δικαίου, διεθνείς Οργανισμούς, ιδρύ¬ 
ματα ή φορείς. 

Β) Τα εισοδήματα από την εκμετάλλευση των περιου¬ 
σιακών του στοιχείων. 

Γ) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

Δ) Οι δωρεές, οι κληρονομιές και κληροδοσίες οποιου- 
δήποτε φυσικού ή νομικού προσώπου, προς τούτο. 

Άρθρο 4 

Διεθνής Επιτροπή 

1. Διεθνής Επιτροπή απαρτιζόμενη από προσωπικότη¬ 
τες υψηλού κύρους στους τομείς του πολιτισμού και της 
πολιτιστικής πολιτικής παρέχει τις γενικές κατευθύνσεις 
για την εκπλήρωση του σκοπού του Ιδρύματος. 

Η Διεθνής Επιτροπή συνέρχεται μια φορά το χρόνο, τα 
μέλη της όμως βρίσκονται σε διαρκή επικοινωνία με πρω¬ 
τοβουλία της κατά το άρθρο 5 Γραμματείας. 

Τα αρχικά μέλη της Διεθνούς Επιτροπής ορίζονται από 
τους ιδρυτές. 

Στην Διεθνή Επιτροπή μετέχουν επίσης οι ιδρυτές και, 
ως εκ της θέσεώς τους, ο εκάστοτε Πρόεδρος της Διε¬ 
θνούς Ολυμπιακής Επιτροπής, ο εκάστοτε Γ ενικός Διευ¬ 
θυντής της ΙΙΝΕ300 και ο εκάστοτε υπουργός Πολιστι- 
κού της Ελληνικής Δημοκρατίας. 

2. Με πρόταση οποιουδήποτε μέλους της Διεθνούς Επι¬ 
τροπής, μετά από ανταλλαγή απόψεων μεταξύ των μελών 
του και πλειοψηφία των 3/5 μπορούν να προστίθενται μέ¬ 
λη στην Διεθνή Επιτροπή προκειμένου να εκφράζονται 
όλες οι περιοχές του κόσμου, όλες οι πολιτιστικές παρα¬ 
δόσεις και οι πτυχές της σύχρονης πολιτιστικής δημιουρ¬ 
γίας σε πολυπολιτισμική και πλουραλιστική βάση μέχρι 
συμπληρώσεως συνολικού αριθμού 45 μελών. Μετον ίδιο 
τρόπο γίνεται η αντικατάσταση των αρχικών μελών της 
Διεθνούς Επιτροπής. 

Προτεραιότητα στην σύνθεση της Διεθνούς Επιτροπής 


έχουν προσωπικότητες που αναδεικνύονται από οργανώ¬ 
σεις που, σε εθνική ή μείζονα περιφερειακή κλίμακα, επι¬ 
διώκουν σκοπούς ανάλογους με του παρόντος Ιδρύμα¬ 
τος. 

3. Η Διεθνής Επιτροπή εκλέγει Πρόεδρο, Αντιπρόεδρο 
και Γραμματέα της. 

Άρθρο 5 
Διοίκηση 

1. Το Ίδρυμα διοικείται από επταμελές Διοικητικό Συμ¬ 
βούλιο που αποκαλείται για τις ανάγκες του παρόντος 
«Γραμματεία». Το πρώτο Διοικητικό Συμβούλιο αποτελεί- 
ται από τους: 

(1) ΡΓαηοοίε (Φρανσουά) ΟασαΓά (Καράρ) 

(2) Οουάου (Ντουντού) ϋίβπβ (Ντιέν) 

(3) ΡβΙσου (Φεκρού) Κίάαηο (Κιντάν) 

(4) 3ώ π γ ΑπάΓβ (Στάνυ Αντρέ) ΚοΙ (Κολ) 

(5) Αντώνιο Παπαγιαννίδη 

(6) Εμμανουηλία Παυλίδου 

(7) Σοφία Χηνιάδου 

Η Γραμματεία εκλέγει μεταξύ των μελών της με απόλυ¬ 
τη πλειοψηφία τον Πρόεδρο, τον Αντιπρόεδρο, τον Γ ραμ¬ 
ματέα και τον Ταμία του Ιδρύματος. 

2. Η θητεία των μελών της Γ ραμματείας είναι τετραετής. 
Κατά τη λήξη της θητείας των μελών της Γ ραμματείας, 
διορίζονται νέα με απόφαση κατά πλειοψηφία της απερ¬ 
χόμενης Γ ραμματείας και αφού ληφθεί η γνώμη της Διε¬ 
θνούς Επιτροπής και των ιδρυτών. 

3. Μέλος που κωλύεται μπορεί να αντιπροσωπευθεί από 
άλλο μέλος της Γ ραμματείας με εξουσιοδότηση προς αυ¬ 
τό με επιστολή που απευθύνεται προς τη Γ ραμματεία. Κά¬ 
θε σύμβουλος έχει το δικαίωμα να αντιπροσωπεύει μόνο 
έναν κωλυόμενο. Η Γραμματεία βρίσκεται σε απαρτία, 
εφόσον είναι παρόντα ή εκπροσωπούνται κατά τη συνε¬ 
δρίαση τουλάχιστον τέσσερα (4) μέλη. 

4. Σε περίπτωση αποποίησης, παραίτησης, ανικανότη¬ 
τας, έκπτωσης, θανάτου ή συνεχούς απουσίας για ένα έτος 
από τις συνεδριάσεις της Γ ραμματείας ή αντικατάστασης 
για οποιοδήποτε νόμιμο λόγο κάποιου από τα μέλη της 
Γ ραμματείας, τα υπόλοιπα μέλη του εκλέγουν αντικατα¬ 
στάτη για τον υπόλοιπο χρονο της θητείας του μέλους που 
αντικαθίσταται. Στις περιπτώσεις ετήσιας συνεχούς αναι¬ 
τιολόγητης απουσίας, αυτή θα θεωρείται σιωπηρή παραί¬ 
τηση με σχετική απόφαση της Γ ραμματείας. 

5. Τα μέλη της Γραμματείας παρέχουν τις υπηρεσίες 
τους χωρίς αμοιβή. 

6. Η Γ ραμματεία συνέρχεται τακτικά ανά τρίμηνο, εκτά¬ 
κτως δε όσες φορές συγκληθεί από τον Πρόεδρο ή με αί¬ 
τηση τριών τουλάχιστον από τα μέλη του. 

7. Η Γ ραμματεία δύναται να συνέρχεται και στην πόλη 
των Αθηνών, το Παρίσι της Γαλλίας και την Γενεύη ή τη 
Λωζάννη της Ελβετίας. 

8. Οι αποφάσεις της Γ ραμματείας λαμβάνονται με πλει¬ 
οψηφία των μελών που είναι παρόντα ή αντιπροσωπεύο¬ 
νται κατά τη συνεδρίαση. 

Σε περίπτωση ισοψηφίας υπερισχύει η άποψη υπέρ της 
οποίας τάσσεται ο Πρόεδρος. 

9. Γ ια τις συνεδριάσεις τηρούνται σχετικά πρακτικά, 
που καταχωρούνται σε ειδικό βιβλίο και υπογράφονται 
από όλα τα μέλη της Γ ραμματείας, που μετείχαν στις συ¬ 
νεδριάσεις. Αν κάποιος αρνηθεί να υπογράψει πρακτικό, 
αναφέρεται η άρνησή του και υπογράφεται από τον Πρό¬ 
εδρό. 

10. Η Γραμματεία μπορεί να συνιστά από τα μέλη και/ή 
από μη μέλη της Εκτελεστικής Επιτροπής, στην οποία να 
μεταβιβάζει με απόφασή της κατά πλήρη δικαιοδοσία ορι¬ 
σμένες από τις αρμοδιότητές της καθώς και να αναθέτει 
την εκτέλεση συγκεκριμένου έργου, μέσα στο πλαίσιο γε¬ 
νικών οδηγιών που θα της παρέχει. 

11. Στην Εκτελεστική Επιτροπή που δεν αποτελεί σε 
καμμία περίπτωση όργανο του Ιδρύματος προεδρεύει 
πάντοτε μέλος της Γραμματείας. Η Εκτελεστική Επιτρο¬ 
πή θα έχει πάντως την αρμοδιότητα να προβαίνει στις 
αναγκαίες ενέργειες για την πραγματοποίηση κάθε γενι¬ 
κής ή ειδικής απόφασης της Γ ραμματείας βάσει εξουσιο¬ 
δότησής της. 

12. Οι αποφάσεις της Εκτελεστικής Επιτροπής που εκ- 
δίδονται στα πλαίσια της παραπάνω αρμοδιότητάς της 
έχουν συμβουλευτικό χαρακτήρα και μόνο προς τη Γ ραμ¬ 
ματεία του Ιδρύματος. 

13. Τα μέλη της Εκτελεστικής Επιτροπής δικαιούνται 
αμοιβής κατά τα οριζόμενα στην απόφαση της Γ ραμμα¬ 
τείας που τη συνιστά. 

Άρθρο 6 

Αρμοδιότητες της Γ ραμματείας 

1. Η Γ ραμματεία διοικεί και διαχειρίζεται την περιουσία 
του Ιδρύματος και γενικά αποφασίζει για κάθε θέμα που 
αφορά στη διοίκηση και στη λειτουργία του, τη διάθεση 
των πόρων αυτού, καθώς και για κάθε ενέργεια που σχε¬ 
τίζεται με την εκπλήρωση των σκοπών του, πάντοτε όμως 
σύμφωνα με τις διατάξεις των συστατικών πράξεων, του 
παρόντος οργανισμού, του ΑΝ 2039/39 και των διαταγμά¬ 
των που εκδόθηκαν ή θα εκδοθούν σε εκτέλεση του νόμου 
τούτου, καθώς και των λοιπών σχετικών νόμων και δια¬ 
ταγμάτων. 

2. Η Γραμματεία ειδικότερα: 

Α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο αρχή τον προϋπολο¬ 
γισμό και απολογισμό του Ιδρύματος, σύμφωνα με τις 
διατάξεις των άρθρων 101 και 102 του ΑΝ 2039/39 και του 
από 20.12.1939 Β.Δ/τος. 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του Ιδρύματος. 

Β) Αποφασίζει την πρόσληψη του αναγκαίου προσωπι¬ 
κού του Ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύ μφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

Γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του Ιδρύματος. 

Δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του Ιδρύματος. 

Άρθρο 7 

Αρμοδιότητες Προέδρου 

1. Ο Πρόεδρος της Γ ραμματείας του Ιδρύματος: 

Α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με από¬ 
φαση της Γραμματείας. 


Β) Συγκαλεί τη Γ ραμματεία σε τακτικές και έκτακτες συ¬ 
νεδριάσεις, κηρύσσει την έναρξη και λήξη αυτών και δι¬ 
ευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
της Γ ραμματείας δέκα (10) τουλάχιστον μέρες πριν από 
τη συνεδρίαση. 

Γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’αυ- 
τήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’αυτό η πλειοψηφία των πα¬ 
ρόντων μελών της Γ ραμματείας. 

Δ) Εισηγείται στη Γ ραμματεία τα θέματα της συζήτη¬ 
σης. Μπορεί όμως, όποτε κρίνει σκόπιμο, να αναθέτει την 
εισήγηση διαφόρων θεμάτων σε άλλο μέλος της Γ ραμμα¬ 
τείας. 

Αλληλογραφεί με τις Αρχές και υπογράφει όλα τα έγ¬ 
γραφα του Ιδρύματος προς τρίτους. 

ΣΤ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

Ζ) Ασκεί εποπτεία και έλεγχο στο προσωπικό του Ιδρύ¬ 
ματος, εκτελεί τις αποφάσεις της Γραμματείας και ενερ¬ 
γεί σύμφωνα με τις ειδικές εξουσιοδοτήσεις και εντολές 
αυτής. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος της Γ ραμματείας που ορίζε¬ 
ται με απόφαση αυτής. 

Άρθρο 8 

Αρμοδιότητες Γραμματέα 

1. Ο Γραμματέας του Ιδρύματος: 

Α) Συνυπογράφει με τον Πρόεδρο κάθε έγγραφο του 
Ιδρύματος προς τρίτους. 

Β) Φροντίζει για τη σύνταξη των πρακτικών της Γ ραμ¬ 
ματείας. 

Γ) Διεκπεραιώνει την αλληλογραφία. 

Δ) Φυλάττει τα έγγραφα, τα βιβλία (εκτός από τα δια¬ 
χειριστικά) και τη σφραγίδα του Ιδρύματος και ευθύνεται 
για την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από τη Γ ραμματεία (λόγω ειδικών συνθη¬ 
κών), να βοηθείται από υπάλληλο του Ιδρύματος, την ευ¬ 
θύνη όμως γιατις ενέργειες τούτου φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος της Γ ραμματείας, που ορίζεται με 
απόφαση αυτής. 

Άρθρο 9 

Αρμοδιότητες Ταμία 

1. Ο ταμίας του Ιδρύματος: 

Α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

Β) Καταθέτει τα έσοδα του Ιδρύματος, σε οποιοδήποτε 
κατάστημα αναγνωρισμένης στην Ελλάδα Τράπεζας την 
οποία καθορίζει με απόφασή του το Δ.Σ. έχοντας την ευ¬ 
χέρεια να παρακρατεί από αυτά ένα μικρό ποσό, που είναι 
αναγκαίο για την πληρωμή έκτακτων και επειγουσών δα- 
πανώντου Ιδρύματος, το ύψος του οποίου καθορίζεται με 
απόφαση της Γ ραμματείας στην αρχή κάθε έτους. 

Γ) Εκτελεί κάθε πληρωμή ύστερα από έγγραφη εντολή 

του Προέδρου ή του νόμιμου αναπληρωτή του υπογρά¬ 
φοντας σχετικές διπλότυπες αποδείξεις. 

Δ) Τηρεί και φυλάττει τα διαχειριστικά βιβλία και στοι¬ 
χεία του Ιδρύματος. 

Ε) Φροντίζει για την έγκαιρη κατάρτιση και υποβολή στη 
Γραμματεία των σχεδίων προϋπολογισμού, απολογισμού 
και ισολογισμού του Ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος της Γραμματείας που ορίζεται με απόφαση 
αυτού. 

Άρθρο 10 

Οικονομική διαχείριση 

1. Η οικονομική διαχείριση του Ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης στου σχετικού Π. Δ/τος έγκρισης της σύστασης 
του Ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση της Γ ραμματείας που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/39 και του από 20.12.1939 σχετικού Δ/τος. 

Άρθρο 11 
Βιβλία και στοιχεία 

1. Το Ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεως της Γ ραμματείας. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, η Γ ραμ¬ 
ματεία αποφασίζει την τήρηση και άλλων βιβλίων και στοι¬ 
χείων, τα οποία κρίνει ότι είναι απαραίτητα για την παρα¬ 
κολούθηση της διαχείρισης της περιουσίας του Ιδρύμα¬ 
τος και την εκτέλεση των σκοπών του. 

Άρθρο 12 

Τροποποίηση Οργανισμού 

Ο Οργανισμός του Ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του ΑΝ. 2039/39 και 110 και 
119 του Αστικού Κώδικα, ύστερα από πρόταση της Γ ραμ¬ 
ματείας αυτού που διαμορφώνεται αφού ληφθεί η γνώμη 
της Διεθνούς Επιτροπής. Η σχετική απόφαση της Γ ραμ¬ 
ματείας του ιδρύματος λαμβάνεται με πλειοψηφία των 
πέντε εβδόμων (5/7) των μελών του. 

Άρθρο 13 

Διάλυση του Ιδρύματος-Τύχη περιουσίας αυτού 

1. Το Ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του Ιδρύματος για οποιοδή- 
ποτε λόγο, η Γ ραμματεία με απόφασή της που λαμβάνε- 


ται με πλειοψηφία των πέντε εβδόμων (5/7) του συνόλου 
των μελών της θα αποφασίσει για τη διάθεση της περιου¬ 
σίας του σε άλλο κοινωφελές ίδρυμα που επιδιώκει σκο¬ 
πούς στα πλαίσια των ευρύτερων σκοπών τούτου. 

Άρθρο 14 

Εσωτερικός Κανονισμός 

Οι λεπτομέρειες της διοίκησης και γενικά της λειτουρ¬ 
γίας του Ιδρύματος μπορούν να ρυθμιστούν με εσωτερι¬ 
κό κανονισμό που θα εγκρίνει η Γ ραμματεία, η οποία είναι 
και αρμόδια για την τροποποίηση του όταν τούτο κριθεί 
αναγκαίο. 

Στον Υπουργό Πολιτισμού και τον Υφυπουργό Οικονο¬ 
μικών αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 22 Οκτωβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ.ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ 

Γ. ΔΡΥΣ ΕΛ. ΠΑΠΑΖΩΗ 

-♦- 

ΑΠΟΦΑΣΕΙ Σ 

Αριθ, ΥΠΠΟ/ΔΙΟΙΚ/Α1/ΠΜΥ/50230 (2) 

Διαπίστωση αυτοδίκαιης κατάργησης οργανικών θέσεων 
των κλάδων ΤΕ3 Λογιστικού, ΔΕΙ Διοικητικού και ΥΕ1 
Κλητήρων του ΥΠΠΟ. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 27 του Ν. 2190/94 «Σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

2. Την αριθμ. 3719/3.2.95 απόφαση του Υπουργού Πο¬ 
λιτισμού που δημοσιεύθηκε στο αριθμ. 28/Γ/9.2.95 ΦΕΚ 
(διορθώθηκε στο ΦΕΚ 46/Γ/3.3.95), με την οποία συστά- 
θηκαν οργανικές θέσεις ανά κλάδο, με αυτοδίκαιη μετα¬ 
τροπή ισάριθμων θέσεων ιδιωτικού δικαίου αορίστου 
χρόνου και στις οποίες διορίσθηκε προσωπικό με σχέση 
εργασίας ιδιωτικού δικαίου αορίστου χρόνου, σύμφωνα 
με τις διατάξειςτου άρθρου 27 του Ν. 2190/94. 

3. α) Την παραίτηση των υπαλλήλων, Σούνδια Κων/νας, 
Παπαβασιλείου Θεοδώρου, Αναγνωστοπούλου Ελένης, 
Γρυμπιλή Δανάης, Σμύρνή Μιχαήλ, Γεωργακόπουλου Χα¬ 
ράλαμπου, Στουραΐτη Κων/νου, Στεφανοπούλου Γεωργίας, 
Λογοθέτη Θεοδώρας, Δριμάλα Ανδρέα, Καλοφώνου-Πα- 
λιγγίνη Φρειδερίκης, Μοσχινόγλου Ευμορφίας, Βουρλιά 
Κων/νου, Πετροπουλάκη Νικολάου και Μιχελάκη Νικολάου. 

β) την μετάταξη των υπαλλήλων Τσόγκα Σοφίας, Μπρό- 
φα Κων/νας, Παπαδημητρίου Στυλιανού και Μάστορα Ευ¬ 
αγγελίας. 

γ) τις ανακοινώσεις θανάτου των υπαλλήλων Νούση 
Σταματίας και Μιχαλακέλη Δημητρίου. 

4. Το γεγονός ότι από τις διατάξεις της Πράξης αυτής 
δεν προκαλείται δαπάνη σε βάρος του κρατικού προϋπο¬ 
λογισμού (άρθρο 27 του Ν. 2081/92) 

Διαπιστώνουμε 

Α. Ότι καταργήθηκαν αυτοδίκαια οι παρακάτω οργανι¬ 
κές θέσεις κλάδων του Υπουργείου Πολιτισμού, σύμφω¬ 
να με τις διατάξειςτου άρθρου 27του Ν. 2190/94: 

1. Δύο (2) οργανικές θέσεις του κλάδου ΤΕ3 Λογιστικού 
του ΥΠΠΟ, ως εξής: 

α) Μία (1) οργανική θέση της Εφορείας Εναλίων Αρχαι¬ 
οτήτων (Αθήνα), από 5.10.98, ημερομηνία λύσης της 
υπαλληλικής σχέσης με την Υπηρεσία της Σούνδια 
Κων/νας, λόγω παραίτησης της. 

β) Μία (1) οργανική θέση της 7ης Εφορείας Βυζαντινών 
Αρχαιοτήτων (Λάρισα), από 26.1.99, ημερομηνία μετάτα¬ 
ξης της Τσόγκα Σοφίας στη Νομαρχιακή Αυτοδιοίκηση 
Λάρισας. 

2. Δεκαεπτά (17) οργανικές θέσεις του κλάδου ΔΕΙ Δι¬ 
οικητικού του ΥΠΠΟ, ως εξής: 

α) Δέκα (10) οργανικές θέσεις της Κεντρικής Υπηρεσίας 
λόγω παραίτησης των κατωτέρω υπαλλήλων, από την 
ημερομηνία που αναγράφεται δίπλα από το ονοματεπώ¬ 
νυμο τους: 


Αναγνωστοπούλου Ελένης 

από 

4.2.98 

Παπαβασιλείου Θεοδώρου 

από 

5.2.98 

Γρυμπιλή Δανάης 

από 

12.2.98 

Γεωργακόπουλου Χαράλαμπου 

από 

11.5.98 

Στουραΐτη Κων/νου 

από 

5.6.98 

Στεφανοπούλου Γεωργίας 

από 

5.8.98 

Λογοθέτη Θεοδώρας 

από 

9.9.98 

Δριμάλα Ανδρέα 

από 

30.10.98 

Καλοφώνου - Παλιγγίνη Φρειδερίκης 

από 

29.1.99 

Μοσχινόγλου Ευμορφίας 

από 

3.2.99 


β) Μία (1) οργανική θέση της Κεντρικής Υπηρεσίας, από 
20.7.99, ημερομηνία μετάταξης στον Κλάδο ΔΕ22 Φύλα¬ 
ξης - Πληροφόρησης του ΥΠΠΟ, της Μάστορα Ευαγγε¬ 
λίας. 

γ) Μία (1) οργανική θέση της Γ Εφορείας Προϊστορικών 
και Κλασσικών Αρχ/των (Αθήνα), από 11.5.99, ημερομηνία 
θανάτου της Νούση Σταματίας. 

δ) Μία (1) οργανική θέση της Ε' Εφορείας Προϊστορικών 
και Κλασσικών Αρχ/των (Σπάρτη), από 1.2.99, ημερομηνία 
μετάταξης στο Κλάδο ΤΕ3 Λογιστικού του ΥΠΠΟ, του Πα- 
παδημητρίου Στυλιανού. 

ε) Μία (1) οργανική θέση της ΣΤ Εφορείας Προϊστορι¬ 
κών και Κλασσικών Αρχαιοτήτων (Πάτρα), από 6.2.98, 
ημερομηνία λύσης της υπαλληλικής σχέσης με την Υπη¬ 
ρεσία του Σμύρνη Μιχαήλ, λόγω παραίτησης του. 

στ) Μία (1) οργανική θέση της ΣΤ Εφορείας Προϊστορι¬ 
κών και Κλασσικών Αρχ/των (Πάτρα), από 2.2.99, ημερο¬ 
μηνία μετάταξης της Μπρόφα Κων/νας στη Περιφέρεια 
Δυτικής Ελλάδος. 

ζ) Μία (1) οργανική θέση της ΚΑ' Εφορείας Προϊστορι¬ 
κών και Κλασσικών Αρχαιοτήτων (Αθήνα), από 19.4.99, 
ημερομηνία λύσης της υπαλληλικής σχέσης με την Υπη¬ 
ρεσία του Βουρλιά Κων/νου, λόγω παραίτησης του. 

η) Μία (1) οργανική θέση του Εθνικού Αρχαιολογικού 
Μουσείου, από 30.6.99, ημερομηνία λύσης της υπαλληλι¬ 
κής σχέσης με την Υπηρεσία, του Πετροπουλάκη Νικολά¬ 
ου, λόγω παραίτησής του. 

3. Δύο (2) οργανικές θέσεις του Κλάδου ΥΕ1 Κλητήρων 
του ΥΠΠΟ, ως εξής: 

α) Μία (1) οργανική θέση της Κεντρικής Υπηρεσίας του 
ΥΠΠΟ, από 8.7.98, ημερομηνία λύσης της υπαλληλικής 
σχέσης με την Υπηρεσία, του Μιχελάκη Νικολάου, λόγω 
παραίτησης του. 

β) Μία (1) οργανική θέση της Κ' Εφορείας Προϊστορικών 
και Κλασσικών Αρχ/των (Μυτιλήνη), από 30.7.98, ημερο¬ 
μηνία θανάτου του Μιχαλακέλη Δημητρίου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 
-·- 

Αριθ. ΣΤ-24094 (3) 

Σύσταση-Συγκρότηση Κοινού Υπηρεσιακού Συμβουλίου 

των Ν.Π.Δ.Δ. «Ε.Σ. Παγκρήτιο Ηρακλείου - Ε.Σ. Ηρα¬ 
κλείου Ελευθερίας». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α)Τηςπαρ. Ιγτου 158 της παρ. 3 του άρθρου 159 των 
παρ. 2,4 και 5του άρθρου 160της παρ. 2του άρθρου 161, 
του άρθρου 162 και των παρ. 1,2 και του άρθρου 163 του 
Υ.Κ. και παρ. 9 και 17 του άρθρου δεύτερου του Ν. 
2683/1999 (Φ.Ε.Κ. 19/Α). 

β) Των άρθρων 36 παρ. 1 και 43 του Π. Δ/τος 410/1988 
(Φ. Ε. Κ. 191 /Α) και της παραγράφου Β4 του άρθρου 40 του 
Ν. 1884/1990 (Φ.Ε.Κ. 81/Α). 

γ) Του άρθρου 27 του Ν. 2081/1992 (Φ.Ε.Κ. 154/Α) με το 
οποίο προστέθηκε άρθρο 29Α στον Ν.1558/1985 (Φ.Ε.Κ. 
137/Α). 

2. α) Τις διατάξεις του άρθρου 1 παρ. 2 του Ν. 2503/97 
(Φ.Ε.Κ. 107/Α). 

β) Το Π.Δ. 53/3.3.98 (Φ.Ε.Κ. 53/Α). 

3. Του Α.Ν. 397/68 «περί επανασυστάσεως της Γ.Γ.Α. 
και των αρμοδιοτήτων αυτής». 

4. Την υπ’αριθμ. 47968/9.10.96 κοινή απόφαση του 
Πρωθυπουργού και του Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού». 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού των νομικών προσώπων Ε.Σ. Παγκρήτιο Ηρακλείου, 
Ε.Σ. Ηρακλείου Ελευθερίας, ούτε του κρατικού προϋπο¬ 
λογισμού γιατί με την παρούσα σύσταση δεν μεταβάλλε¬ 
ται ο αριθμός των μελών του υφισταμένου κατά την έναρ¬ 
ξη ισχύος του Ν. 2683/1999 Υπηρεσιακού Συμβουλίου, 
αποφασίζουμε: 

1. Συγκροτούμε πενταμελές Υπηρεσιακό Συμβούλιο 
αρμόδιο για όλο το προσωπικό, πλην των υπαλλήλων με 
βαθμό γενικού διευθυντή των εξής Ν.Π.Δ.Δ. Ε.Σ. «Πα- 
γκρήτιο Ηρακλείου», Ε.Σ. Ηρακλείου «Ελευθερίας» με 
έδρα το Παγκρήτιο Στάδιο Ηρακλείου αποτελούμενο 
από: 

α. Τρεις (3) μονίμους υπαλλήλους με βαθμό Διευθυντή 
από αυτούς που υπηρετούν στα Ν.Π.Δ.Δ. που υπάγονται 
στο Κοινό Υπηρεσιακό Συμβούλιο και υπηρετούν στην 
έδρα του Συμβουλίου. 

β. Δύο (2) αιρετούς εκπροσώπους των υπαλλήλων με 
βαθμό τουλάχιστον Α' με τους αναπληρωτές τους. 

2. Τα ανωτέρω υπό στοιχεία α' της παρ. 1 τακτικά μέλη 
του κοινού Υπηρεσιακού Συμβουλίου ορίζονται με από¬ 
φαση του Υφυπουργού Πολιτισμού. Κατά την πρώτη συ¬ 
γκρότηση τα μέλη ορίζονται από τα Διοικητικά Συμβούλια 
των Ν.Π.Δ.Δ. που υπάγονται στην αρμοδιότητα του Κοι¬ 
νού Υπηρεσιακού Συμβουλίου, σύμφωνα με τις διατάξεις 
της παραγράφου 9 του άρθρου δεύτερου του Ν. 
2683/1999. 

3. Με την απόφαση του ορισμού των μελών των κοινών 
Υπηρεσιακών Συμβουλίων, ορίζεται ως πρόεδρος ένας 
από τα τακτικά μέλη του Υπηρεσιακού Συμβουλίου με 
αναπληρωτή του, επίσης ένα από τα τακτικά μέλη. Ανα¬ 
πληρωτές των δύο άλλων τακτικών μελών ορίζονται μόνι¬ 
μοι υπάλληλοι με βαθμό διευθυντή από αυτούς που υπά¬ 
γονται στην αρμοδιότητα του κοινού υπηρεσιακού συμ¬ 
βουλίου και υπηρετούν στην έδρα του. Κατά την πρώτη 
εφαρμογή τα ανωτέρω δυο αναπληρωματικά μέλη ορίζο¬ 
νται σύμφωνα με την παρ. 9 του άρθρου δεύτερου του Ν. 
2683/1999. Στην περίπτωση που προεδρεύει ο αναπλη¬ 
ρωτής του προέδρου θα συμμετέχει ως τακτικό μέλος ο 
αναπληρωτής του προεδρεύοντος. 

4. Εισηγητής ορίζεται με απόφαση του Δ.Σ. κάθε νομι¬ 
κού προσώπου ο προϊστάμενος της υπηρεσίας προσωπι¬ 
κού με αναπληρωτή τον προϊστάμενο της αμέσως υπο¬ 
κείμενης οργανικής μονάδας προσωπικού για τα θέματα 
του συγκεκριμένου νομικού προσώπου. 

5. Χρέη γραμματέα στο Υπηρεσιακό Συμβούλιο εκτελεί 
υπάλληλος που ορίζεται με τον αναπληρωτή του από τον 
Υφυπουργό Πολιτισμού. 

6. Η θητεία των μελών του Υπηρεσιακού Συμβουλίου εί¬ 
ναι διετής. Κατά την πρώτη εφαρμογή του νόμου αυτού η 
θητεία των μελών των Υπηρεσιακών Συμβουλίων λήγει 
στις 31.12.2000. 

7. Κατά την πρώτη συγκρότηση των πρωτοβαθμίων 
Υπηρεσιακών Συμβουλίων ως αιρετοί εκπρόσωποι των 
υπαλλήλων ορίζονται οι εκπρόσωποι που αναδείχθηκαν 
από τις εκλογές για να αποτελέσουν μέλη των από 
1.1.1999 υφιστάμενων Κοινών Υπηρεσιακών Συμβουλίων. 
Όταν το Υπηρεσιακό Συμβούλιο κρίνει θέματα προσωπι¬ 
κού με σχέση εργασίας Ιδιωτικού δικαίου, αντί των δύο 
αιρετών εκπροσώπων των μονίμων υπαλλήλων μετέχουν 
δύο αιρετοί εκπρόσωποι του προσωπικού με σύμβαση ερ¬ 
γασίας ιδιωτικού δικαίου αορίστου χρόνου. 

8. Έως τη συγκρότηση και λειτουργία των νέων Υπηρε¬ 
σιακών Συμβουλίων εξακολουθούν να λειτουργούν τα κα¬ 
τά την έναρξη ισχύος του Ν. 2683/1999 υφιστάμενα με 
επιφύλαξη των διατάξεων της παρ. 15του άρθρου δεύτε¬ 
ρου του ίδιου νόμου. 

9. Οι υποθέσεις που εκκρεμούν στο υφιστάμενο Υπηρε¬ 
σιακό Συμβούλιο, πλην των αναφερομένων στην παρ. 15 
του άρθρου δευτέρου του Ν. 2683/1999 και οι οποίες δεν 
θα έχουν κριθεί απ’ αυτό μέχρι τον ορισμό των μελών του 
νέου υπηρεσιακού συμβουλίου κρίνονται από το Υπηρε¬ 
σιακό Συμβούλιο που συγκροτείται με την απόφαση αυτή, 
χωρίς ν’ απαιτείται νέα παραπομπή των υποθέσεων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 1999 

Ο ΥΦΥΠΟΥΡΓΟΣ 

ΑΝΔΡΕΑΣΑ. ΦΟΥΡΑΣ 
-♦- 

Αριθ. 10190 (4) 

Σύσταση Δημοτικής Επιχείρησης Πολιτισμού - Επικοινω¬ 
νίας - Κοινωνικής Πρόνοιας Πτολεμαΐδας 
(Δ.Ε.Π.Ε.ΚΟ.Π.Π.) Ν. Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 


2. Τις διατάξεις των άρθρων 277-284 του Π.Δ. 410/95. 

3. Την 361/99 Απόφαση του Δημοτικού Συμβουλίου 
Πτολεμαΐδας. 

4. Την από τον Μάιο του 1999 οικονομοτεχνική μελέτη. 

5. Την από 19.10.99 αξιολόγηση της μελέτης που έγινε 
από τη Δ/νση Σχεδιασμού και Ανάπτυξης της Περιφέρει¬ 
ας Δυτικής Μακεδονίας, αποφασίζουμε: 

1. Διαπιστώνουμε, ότι με την 361/99 απόφαση του Δη¬ 
μοτικού Συμβουλίου Πτολεμαΐδας συστήνεται Δημοτική 
Επιχείρηση στο Δήμο Πτολεμαΐδας με την επωνυμία « Δη¬ 
μοτική Επιχείρηση Πολιτισμού Επικοινωνίας - Κοινωνικής 
Πρόνοιας Πτολεμαΐδας» (Δ.Ε.Π.Ε.ΚΟ.Π.Π.) ως ίδιο Νομι¬ 
κό Πρόσωπο ιδιωτικού δικαίου, το οποίο διέπεται από τις 
διατάξεις των άρθρων 277-284 του Π.Δ. 410/95 Δ.Κ.Κ. 

2. Σκοπός της Επιχείρησης είναι: 

α) Η δημιουργία της απαιτούμενης πολιτιστικής υποδο¬ 
μής, που θα ενσωματώσει την ήδη υπάρχουσα και θα δώ¬ 
σει διεξόδους στην έκφραση της καλλιτεχνικής δημιουρ¬ 
γίας. 

β) Η κατασκευή, διοίκηση, διαχείριση και εκμετάλλευση 
διαφόρων εγκαταστάσεων, για την ανάπτυξη των ειδικό¬ 
τερων τομέων της επιχείρησης, που μπορούν να επιτευ¬ 
χθούν με κάθε νόμιμο τρόπο. 

γ) Η περαιτέρω εκμετάλλευση των εγκαταστάσεων του 
Πνευματικού Κέντρου Πτολεμαΐδας και της Δημοτικής Βι¬ 
βλιοθήκης Πτολεμαΐδας. 

δ) Η απελευθέρωση της ερασιτεχνικής δημιουργίας και 
η διάδοση της επαγγελματικής δημιουργίας. 

ε) Η εξασφάλιση της απαραίτητης παροχής εκπαιδευτι¬ 
κών και επιμορφωτικών προγραμμάτων, για την κατάρτι¬ 
ση ανέργων δημοτών σε διάφορους τομείς, με παράλλη¬ 
λη συμβολή στην καταπολέμηση της αυξημένης ανεργίας 
στην περιοχή μας. 

στ) Η λειτουργία διαφόρων θεματικών ενοτήτων της τέ¬ 
χνης (χορού - μπαλέτου, μουσικής, εικαστικών τεχνών, κι¬ 
νηματογράφου και λοιπών οπτικοακουστικών μέσων, θε¬ 
άτρου, λόγου, βιβλίου), διαφόρων θεματικών ενοτήτων 
του πολιτισμού. 

ζ) Η αντικειμενική πληροφόρηση των δημοτών, με άμε¬ 
ση ενημέρωση, μέσω εφημερίδων, περιοδικών, ραδιοφώ- 
νου και τηλεόρασης. 

η) Η οργάνωση δραστηριοτήτων ελεύθερου χρόνου, 
που θα έχουν σχέση με τη νεολαία (ίδρυση Κέντρου Πλη¬ 
ροφόρησης, Πολυδύναμου Κέντρου Νεολαίας κ.λ.π.). 

θ) Η συμβολή του Δήμου στην παροχή κοινωνικών υπη¬ 
ρεσιών, με τη λειτουργία παιδικών και βρεφονηπιακών 
σταθμών, κέντρων ατόμων με ειδικές ανάγκες, κέντρων 
υπερηλίκων, καθώς και με τη παροχή βοηθημάτων σε 
άτομα που αντιμετωπίζουν αποδεδειγμένα οικονομικά 
προβλήματα κ.λ.π. 

ι) Η οργάνωση θεμάτων πολιτιστικής κληρονομιάς και 
διαπολιτισμικής συνεργασίας, η οποία μπορεί να επιτευ¬ 
χθεί με την ίδρυση ερευνητικών κέντρων, κέντρων δια- 
βαλκανικής πολιτιστικής συνεργασίας κ.λ,π., καθώς και η 
ενίσχυση πρωτοβουλιών για ίδρυση Κέντρου Προσφυγι- 
κού Ελληνισμού, Ακαδημίας Πολιτισμού, Τμήματος Τοπι¬ 
κής Ιστορίας κ.λ.π. 

ια) Η συμβολή του Δήμου στην επίλυση των οικονομι¬ 
κών, κυρίως, προβλημάτων που αντιμετωπίζουν σήμερα 
οι Πολιτιστικοί Σύλλογοι του Δήμου μας, με την παροχή 
προς αυτούς επιχορηγήσεων, ή με την ένταξη τους σε 
διάφορα προγράμματα, από τα οποία θα μπορούν να ανα¬ 
πτύξουν περισσότερο τις δραστηριότητες τους. 

ιβ) Η οργάνωση και επιπλέον δραστηριοτήτων, που θα 
έχουν άμεση σχέση με τη νεολαία (ίδρυση κέντρων νεο¬ 
λαίας κ.λ.π.), τη διάδοση βιβλίου (λειτουργία κινητής βι¬ 
βλιοθήκης για την εξυπηρέτηση των παλαιών Κοινοτήτων 
κ.λ.π.), τη διαφήμιση κ.λ.π. 

ιγ) Η σύναψη παντός είδους συμβάσεων, εθνικών, δια¬ 
κρατικών και άλλων συμφωνιών, με στόχο την περαιτέρω 
ανάπτυξη των τομέων της επιχείρησης. 

ιδ) Η υλοποίηση επιμορφωτικών, τοπικών, εθνικών ή διε¬ 
θνών και άλλων σεμιναρίων, με στόχο τη βελτίωση και πε¬ 
ραιτέρω αξιοποίηση του έμψυχου δυναμικού του Δήμου. 

ιε) Η πραγματοποίηση επιμορφωτικών επισκέψεων σε 
τόπους (κυρίως εκτός της χώρας μας), που αναδείχθη- 
καν, μέσα από το πέρασμα αιώνων, σε λίκνα της εθνικής 
και πολιτιστικής μας ταυτότητας, της συνείδησης και των 
ελληνοχριστιανικών ιδεωδών μας. 

ιζ) Η περαιτέρω ανάπτυξη και βελτίωση των πολιτιστι¬ 
κών δραστηριοτήτων και εκδηλώσεων του Δήμου μας. 

ιη) Η εξεύρεση χώρων στέγασης των Πολιτιστικών Συλ¬ 
λόγων του Δήμου Πτολεμάΐδας. 

ιθ) Η κατάλληλη διαμόρφωση υπαίθριων χώρων και η 
λειτουργία Αναψυκτηρίων - Εστιατορίων, καθώς και δια¬ 
φόρων Χώρων Αναψυχής, με απώτερο στόχο τη βελτίωση 
της ποιότητας ζωής των κατοίκων του Δήμου μας. 

κ) Η ανέγερση και λειτουργία χώρων στάθμευσης αυτο¬ 
κινήτων (Ρ3ΓΚΪΠ9). 

κα) Επιπρόσθετα, σκοπός της Δημοτικής Επιχείρησης 
θα είναι και η ίδια η ανάπτυξη και άλλων επιχειρηματικών 
δραστηριοτήτων οι οποίες εμπεριέχουν κοινωνικό, πολι¬ 
τιστικό και οικονομοτεχνικό περιεχόμενο. 

3. Διοίκηση της Επιχείρησης. 

Η επιχείρηση διοικείται από επταμελές διοικητικό συμ¬ 
βούλιο που τα μέλη του ορίζονται μαζί με τους αναπλη¬ 
ρωτές από το Δημοτικό Συμβούλιο. 

Τρία (3) μέλη είναι αιρετοί εκπρόσωποι του Δήμου Πτο- 
λεμάίδας. 

Ένα (1) μέλος εκπρόσωπος πολιτιστικού φορέα της πε¬ 
ριοχής. 


Ένα (1) μέλος εκπρόσωπος των εργαζομένων, όταν η 
επιχείρηση απασχολεί πάνω από είκοσι (20) εργαζομέ¬ 
νους κάτι 

Τα υπόλοιπα μέλη, δημότες ή κάτοικοι του Δήμου Πτο- 
λεμαΐδας που έχουν πείρα ή γνώσεις με το αντικείμενο 
της επιχείρησης. 

4. Διάρκεια και έδρα της Επιχείρησης. 

Η διάρκετα της επιχείρησης είναι πενήντα χρόνια και 
αρχίζει από τη δημοσίευση της κατά το νόμο απόφασης 
στην Εφημερίδα της Κυβερνήσεως. 

Ως έδρα της Επιχείρησης ορίζεται το Πνευματικό Κέ¬ 
ντρο του Δήμου Πτολεμάΐδας. 

5. Κεφάλαιο - πόροι, της επιχείρησης. 

Το κεφάλαιο που διατίθεται στην επιχείρηση ανέρχεται 
στο ποσό των 20.000.000 δρχ. και αποτελεί το αρχικό κε¬ 
φάλαιο. 

Πόροι, της Επιχείρησης είναι τα έσοδα από την λει¬ 
τουργία των διαφόρων τομέων δραστηριότητας της επι¬ 
χείρησης οι πρόσοδοι από την περιουσία της οι δωρεές, 
κληρονομιές, δάνεια και λοιπές επιχορηγήσεις τρίτων, τα 
έσοδα από τη συμμετοχή της επιχείρησης σε διάφορα 
προγράμματα, τα έσοδα, από χορηγούς, σπόνσορες,δια¬ 
φημίσεις κ.λπ. 

6. Η διάλυση της Επιχείρησης. 

Η διάλυση της επιχείρησης γίνεται σύμφωνα με όσα 
ορίζονται στις διατάξειςτου άρθρου 284 του Π.Δ. 410/95. 

Από τις διατάξεις της απόφασης αυτής προκαλείται δα¬ 
πάνη σε βάρος του πρ/σμού του Δήμου Πτολ/δας, το 
ύψος της οποίας ανέρχεται σε 20.000.000 δρχ. κατά το 
πρώτο έτος λειτουργίας της επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 29 Οκτωβρίου 1999 

Με εντολή Γενικού Γραμματέα Περιφέρειας 
Ο Γενικός Διευθυντής 
ΧΡΗΣΤΟΣ ΝΑΤΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 223211 ΥΡΕΤ ΘΡΙ * 

ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.βΙ.ρΓ 



β-ηηειϊΙ: \Λ/θΐ3ηη35ΐθΓ @ βΐ.ςτ 



ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π,Ε. 5225 761 

5230 841 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 


(031) 423 956 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

_ ____ 

ΠΕΙΡΑΙΑΣ 

Νικήτα 6-8 Τ.Κ. 185 31 4135228 

ΠΑΤΡΑ 

Κορίνθου 327 -Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ ' Μέχρΐ 8 σελιδες 200 δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ Από 8 σελ ( δες κα ι άνω προσαύξηση 100 δρχ. ανά δσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 >· 

5.000 » 

10.000 >■ 

3.000 .» 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 » 

750 » 

250 » 

500 ·> 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπό) το οποίο 

με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο της 

συνδρομής και ολόκληρο το ποσό υπέρ του ΤΑΠΕΤ. , 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 

εγγράφονται συνδρομητές για μικρότερο χρονικό διάστημα. , , , 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίνοαιρα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

| Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 _ 1 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




